Ariana Grande-Butera

Základné informácie

Rodné meno Ariana Grande-Butera

Umelecké mená Ariana Grande

Narodenie 26. jún 1993

Boca Raton, Florida, Spojené štáty

Bydlisko New York, Spojené štáty

Pôsobenie Speváčka, skladateľka, herečka

Žáner Pop, R&B

Typ hlasu lyrický soprán

Roky pôsob. 2008 – súčasnosť

Vydavateľstvá Republic Records

Vplyv Mariah Carey, Whitney Houston, Celine Dion, Madonna

Webstránka arianagrande.com

Životopis

Ariana Grande-Butera (\* 26. jún 1993, Boca Raton, Florida, USA) je americká speváčka, skladateľka a herečka. Jej herecká kariéra sa začala v broadwayskom muzikáli 13 a preslávila ju rola Cat Valentine v televíznych seriáloch stanice Nickelodeon, Victorious (2010 – 2013) a Sam & Cat (2013 – 2014). Následne v roku 2011 podpísala zmluvu s vydavateľstvom Republic Records po tom, čo riaditelia vydavateľstva objavili videá na YouTube s jej cover verziami piesní. Jej popový a R&B debutový album inšpirovaný žánrom doo-wop z 50. rokov s názvom Yours Truly (2013) sa umiestnil na prvom mieste v americkom rebríčku Billboard 200, zatiaľ čo jeho hlavný singel „The Way“ sa umiestnil v prvej desiatke amerického rebríčka Billboard Hot 100. Hudobní kritici ju svojím širokým hlasovým rozsahom porovnávali s Mariah Carey.

Grande sa držala popu a R&B aj na svojom druhom a treťom štúdiovom albume My Everything (2014) a Dangerous Woman (2016), pričom prvý z nich obsahuje aj prvky EDM. Single „Problem“ a „Bang Bang“ sa stali hitmi číslo 1 v Spojenom kráľovstve. Osobné problémy ovplyvnili jej štvrtý a piaty štúdiový album Sweetener (2018) a Thank U, Next (2019), ktoré boli komerčne úspešné a chválené kritikmi. Prvý z nich získal cenu Grammy za najlepší popový vokálny album, zatiaľ čo druhý prekonal rekord v najväčšom počte streamov popového albumu a bol nominovaný v kategórii Album roka. Vďaka singlom „Thank U, Next“, „7 Rings“ a „Break Up with Your Girlfriend, I'm Bored“ sa Grande stala prvým sólovým umelcom, ktorý obsadil tri najvyššie priečky Billboard Hot 100 súčasne. V roku 2020 jej spolupráce „Stuck with U“ s Justinom Bieberom a „Rain on Me“ s Lady Gaga pomohli prekonať rekord v počte debutov číslo jeden v Hot 100. Jej šiesty štúdiový album Positions (2020) je ovplyvnený R&B a titulný singel debutoval na prvom mieste v Spojenom kráľovstve a USA.

Počas svojej kariéry získala množstvo ocenení, vrátane dvoch cien Grammy, jednej Brit Award, dvoch Billboard Music Awards, troch American Music Awards, deviatich MTV Video Music Awards a 22 Guinnessových svetových rekordov. Grande je tiež držiteľkou niekoľkých rekordov Billboard Hot 100. Jej prvých päť štúdiových albumov bolo certifikovaných platinou alebo multi-platinou združením Recording Industry Association of America (RIAA). Grande, ktorá doteraz nazhromaždila 90 miliárd streamov, je najstreamovanejšou ženskou umelkyňou vôbeca v súčasnosti najsledovanejšou sólovou umelkyňou na Spotify a YouTube. Bola zaradená na každoročný zoznam Time medzi 100 najvplyvnejších ľudí na svete (2016 a 2019) a na Forbes Celebrity 100 (2019 a 2020), zatiaľ čo Billboard ju ocenil ako ženu roka (2018), najväčšiu pop hviezdou roku 2019 a najuznávanejšou umelkyňou debutujúcou v 10. rokoch 20. storočia. Okrem hudby Grande využíva svoju platformu na obhajobu rovnosti pohlaví, rasy a LGBT. Od roku 2019 je najsledovanejšou ženou na Instagrame.

Osobný život

Grande má 10 psov z útulku. Od detstva má [hypoglykémiu](https://sk.wikipedia.org/w/index.php?title=Hypoglyk%C3%A9mia&action=edit&redlink=1) (nízku hladinu [glukózy](https://sk.wikipedia.org/wiki/Gluk%C3%B3za) v krvi), čo pripisuje zlým stravovacím návykom. Po samovražednom bombovom útoku v aréne v [Manchesteri](https://sk.wikipedia.org/wiki/Manchester" \o "Manchester), ku ktorému došlo počas jej koncertu v 2017, jej bola diagnostikovaná [posttraumatická stresová porucha](https://sk.wikipedia.org/w/index.php?title=Posttraumatick%C3%A1_stresov%C3%A1_porucha&action=edit&redlink=1" \o "Posttraumatická stresová porucha (stránka neexistuje)) a trpí záchvatmi [úzkosti](https://sk.wikipedia.org/wiki/%C3%9Azkos%C5%A5) typickými pre túto psychickú chorobu. Uviedla, že na [psychoterapiu](https://sk.wikipedia.org/wiki/Psychoterapia) chodí už od detstva, odkedy sa jej rodičia rozviedli.

V roku 2019 verejne vyjadrila podporu [Berniemu Sandersovi](https://sk.wikipedia.org/wiki/Bernie_Sanders" \o "Bernie Sanders) v boji o demokratickú nomináciu v amerických prezidentských voľbách a prostredníctvom registrácie mladých voličov priamo na svojich koncertoch sa usilovala o zvýšenie volebnej účasti.

Ranný život

Grande sa narodila v Boca Raton na [Floride](https://sk.wikipedia.org/wiki/Florida). Je dcérou Joan Grande, šéfky spoločnosti Hose-McCann Communications a Edwarda Buteru, ktorý vlastní grafickú firmu. Jej meno bolo inšpirované princeznou Orianou z Kocour Felix (1959). Má talianskych predkov. Má nevlastného bratra Frankieho, ktorý mal desať rokov, keď sa narodila. Stal sa hercom a producentom. Jej rodičia sa presťahovali do New Yorku, keď jej matka bola tehotná. Keď mala Grande 8 alebo 9 rokov, jej rodičia sa rozviedli.

V detstve vystupovala v detskom divadle Fort Lauderdale Children's Theatre, kde si zahrala svoju prvú rolu Annie, tiež sa objavila v muzikáloch Čarodejník z krajiny Oz a Kráska a zviera. V ôsmich rokoch vystupovala na zájazdovej lodi s orchestrom. Navštevovala Pine Crest School a North Broward Preparatory School.

V roku 2008 si zahrala vedľajšiu rolu roztlieskavačky Charlotte v broadwayskom muzikáli *13*. Za rolu získala cenu National Youth Theatre Association Award.

2020 – súčasnosť: Positions

V januári 2020 získala niekoľko nominácií na [iHeartRadio Music Awards](https://sk.wikipedia.org/w/index.php?title=IHeartRadio_Music_Awards&action=edit&redlink=1" \o "IHeartRadio Music Awards (stránka neexistuje)) 2020 vrátane kategórie Umelkyňa roka. Nasledujúci mesiac hosťovala v druhej sérii amerického televízneho seriálu *Kidding*, v ktorom účinkuje [Jim Carrey](https://sk.wikipedia.org/wiki/Jim_Carrey" \o "Jim Carrey). Grande a [Justin Bieber](https://sk.wikipedia.org/wiki/Justin_Bieber" \o "Justin Bieber) zverejnili 8. mája 2020 spoločnú pieseň s názvom „Stuck With U“; čistý výťažok z predaja piesne bol venovaný deťom, ktorých rodičia sú v prvej línii počas [pandémie COVID-19](https://sk.wikipedia.org/wiki/Pand%C3%A9mia_ochorenia_COVID-19). Pieseň debutovala na prvom mieste v rebríčku *Billboard* Hot 100 a stala sa tretím speváčkiným singlom v rebríčku. Tiež vydala spoluprácu s [Lady Gaga](https://sk.wikipedia.org/wiki/Lady_Gaga) „Rain on Me“ ako druhý singel zo šiesteho štúdiového albumu *[Chromatica](https://sk.wikipedia.org/w/index.php?title=Chromatica&action=edit&redlink=1" \o "Chromatica (stránka neexistuje))*. Pieseň debutovala tiež na prvom mieste v rebríčku *Billboard* Hot 100, stala sa štvrtým Arianiným singlom číslo jeden a pomohla jej prekonať rekord v počte debutov číslo jeden v tejto hitparáde. Pieseň vyhrala [cenu Grammy za najlepší popový výkon dua alebo skupiny](https://sk.wikipedia.org/wiki/Cena_Grammy_za_najlep%C5%A1%C3%AD_popov%C3%BD_v%C3%BDkon_dua_alebo_skupiny) na 63. ročníku udeľovania cien Grammy. V roku 2020 sa stala najlepšie zarábajúcou ženou v hudobnom priemysle a na zozname *[Forbes](https://sk.wikipedia.org/wiki/Forbes_(magaz%C3%ADn)" \o "Forbes (magazín)) –* Celebrity 100 (z roku 2020) sa umiestnila na 17. mieste celkovo so 72 miliónmi dolárov. Na hudobných cenách [MTV Video Music Awards](https://sk.wikipedia.org/wiki/MTV_Video_Music_Awards) 2020 bola nominovaná na deväť cien za videoklipy k piesňam „Stuck With U“ (s Justinom Bieberom) a „Rain on Me“ (s Lady Gaga). Za „Rain on Me“ získala svoju tretiu nomináciu za sebou v kategórii Video roka. Celkovo získala štyri ceny vrátane Piesne roka za „Rain on Me“.

Speváčkin šiesty štúdiový album *[Positions](https://sk.wikipedia.org/wiki/Positions_(album)" \o "Positions (album))* vyšiel 30. októbra 2020. Debutoval na prvom mieste v rebríčku [*Billboard* 200](https://sk.wikipedia.org/wiki/Billboard_200) a stal sa jej piatym albumom číslo jeden. Rovnomenný hlavný singel vyšiel 23. októbra. Debutoval na prvom mieste v rebríčku [*Billboard* Hot 100](https://sk.wikipedia.org/wiki/Billboard_Hot_100) a stal sa jej piatym singlom č.1 v rebríčku a prekonal tiež množstvo rekordov. Singel „Positions“ sa stal jej tretím singlom číslo jeden roku 2020 po skladbách „Stuck With U“ a „Rain on Me“. Stala sa tak prvým umelcom, po [Drakeovi](https://sk.wikipedia.org/wiki/Drake_(spev%C3%A1k)" \o "Drake (spevák)), ktorý mal tri singly číslo jeden v jednom kalendárnom roku. Po [Rihanne](https://sk.wikipedia.org/wiki/Rihanna" \o "Rihanna) a [Katy Perry](https://sk.wikipedia.org/wiki/Katy_Perry" \o "Katy Perry) (2010) sa stala ďalšou ženou, ktorá to dosiahla. Popri vydaní albumu *Positions* vyšla pieseň „34 + 35“ ako druhý singel a debutoval na 8. priečke. Stal sa tak Arianiným 18. singlom v top 10. 15. januára 2021 vydala remix, v ktorom sa predstavili americké rapperky [Doja Cat](https://sk.wikipedia.org/wiki/Doja_Cat) a [Megan Thee Stallion](https://sk.wikipedia.org/wiki/Megan_Thee_Stallion" \o "Megan Thee Stallion). Remix pomohol piesni znovu sa dostať do rebríčka, tentoraz sa umiestnila na druhom mieste. Je to najvyššia priečka v rebríčku, ktorá sa pripísala trom alebo viacerým ženským sólistkám v Hot 100 od čias „Lady Marmalade“ (2001) od [Christiny Aguilery](https://sk.wikipedia.org/wiki/Christina_Aguilerov%C3%A1" \o "Christina Aguilerová), [Mýy](https://sk.wikipedia.org/w/index.php?title=M%C3%BDa&action=edit&redlink=1" \o "Mýa (stránka neexistuje)), [Pink](https://sk.wikipedia.org/wiki/Pink" \o "Pink) a [Lil 'Kim](https://sk.wikipedia.org/w/index.php?title=Lil_%27Kim&action=edit&redlink=1" \o "Lil 'Kim (stránka neexistuje)). Pieseň je jednou z piatich ďalších skladieb, ktoré boli zaradené do deluxe edície albumu *Positions*, ktorá vyšla 19. februára 2021. 13. novembra 2020 vystúpila s prekvapením na Adult Swim Festival, kde účinkovala po boku hudobníka [Thundercata](https://sk.wikipedia.org/w/index.php?title=Thundercat&action=edit&redlink=1" \o "Thundercat (stránka neexistuje)) s jeho piesňou „Them Changes“, na ktorú predtým spravila cover verziu. Grande sa po boku [Jennifer Hudson](https://sk.wikipedia.org/wiki/Jennifer_Hudson" \o "Jennifer Hudson) predstavila aj v remixe vianočnej piesne [Mariah Carey](https://sk.wikipedia.org/wiki/Mariah_Carey) z roku 2010 s názvom „Oh Santa!“. Pieseň vyšla 4. decembra 2020 v rámci [*Mariah Carey's Magical Christmas Special*](https://sk.wikipedia.org/w/index.php?title=Mariah_Carey%27s_Magical_Christmas_Special&action=edit&redlink=1). 21. decembra 2020 uviedla koncertný film pre svoje turné Sweetener World Tour s názvom *Excuse Me, I Love You* exkluzívne na [Netflixe](https://sk.wikipedia.org/wiki/Netflix" \o "Netflix).

V marci 2021 bolo oznámené, že sa pripojí k porotcom 21. série *The Voice*. Uvádzalo sa, že za sezónu dostane 20 až 25 miliónov dolárov, čo z nej urobí najlepšie plateného porotcu v histórii šou. Grande sa objavila na siedmom štúdiovom albume americkej speváčky [Demi Lovato](https://sk.wikipedia.org/wiki/Demi_Lovato" \o "Demi Lovato), *[Dancing with the Devil... the Art of Starting Over](https://sk.wikipedia.org/wiki/Dancing_with_the_Devil..._the_Art_of_Starting_Over" \o "Dancing with the Devil... the Art of Starting Over)* v piesni „Met Him Last Night“, ktorú aj zložila.